Ņemot vērā:

–Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,

–Eiropas Parlamenta un Padomes 2018. gada 18. jūlija Regulu (ES, Euratom) 2018/1046 par finanšu noteikumiem, ko piemēro Savienības vispārējam budžetam (…), un jo īpaši tās 44. pantu,

–Eiropas Savienības 2019. finanšu gada vispārējo budžetu, kas pieņemts 2018. gada 12. decembrī,

Eiropas Komisija ar šo iesniedz Eiropas Parlamentam un Padomei 2019. gada budžeta grozījuma Nr. 1 projektu.

IZMAIŅAS IEŅĒMUMU UN IZDEVUMU KOPSAVILKUMĀ PA IEDAĻĀM

Izmaiņas ieņēmumu un izdevumu kopsavilkumā pa iedaļām ir pieejamas EUR-Lex tīmekļa vietnē ( http://eur-lex.europa.eu/budget/www/index-lv.htm ). Izmaiņas šajā dokumentā angļu valodā informācijas nolūkos ir pievienotas kā budžeta pielikums.

PASKAIDROJUMA RAKSTS

Budžeta grozījuma Nr. 1/2019 projekta (BGP) mērķis ir 2019. gada budžetā iekļaut pārpalikumu, kas radies pēc 2018. gada budžeta izpildes. Kā noteikts 18. panta 3. punktā Finanšu regulā, ko piemēro Savienības vispārējam budžetam , pārpalikums ir šā BGP vienīgais priekšmets, un BGP ir jāiesniedz 15 dienu laikā pēc provizorisko pārskatu iesniegšanas 2019. gada marta beigās.

1.2018. budžeta gada izpilde uzrāda pārpalikumu 1 802 988 329 EUR apmērā, kas tādējādi kā ieņēmumi tiek iekļauts 2019. gada budžetā.

(EUR)

Izpildes rezultātu sadalījums 2018. gadā Ieņēmumu pārpalikums 1 274 590 133 Izdevumu pārpalikums 528 398 196 Kopējais pārpalikums 1 802 988 329

2.Pārpalikuma iekļaušana budžetā attiecīgi samazinās 28 dalībvalstu kopējās iemaksas 2019. budžetā. Dalībvalstu iemaksas ietekmēs arī atjauninātās pašu resursu prognozes; šie dati būs pieejami pēc Padomdevējas komitejas pašu resursu jautājumos 2019. gada maija sanāksmes un ietverti nākamajā budžeta grozījuma projektā.

3.Turpmākajā tabulā ir redzams izpildes rezultātu sadalījums 2018. gadā saistībā ar ieņēmumu izpildi:

(EUR)

Izpildes rezultātu sadalījums 2018. gadā Budžets

(tostarp BG1-6) Izpildes rezultāti Izmaiņas Starpsumma: ieņēmumi 144 767 916 298 146 042 506 431 1 274 590 133 — 1. sadaļa – Pašu resursi 142 363 728 037 142 329 649 983 -34 078 054 Maksājumi un citas nodevas cukura nozarē -92 981 713 -85 070 995 7 910 718 Muitas nodokļi 20 164 642 350 20 316 700 932 152 058 582 PVN pašu resursi 17 148 885 750 17 132 576 159 -16 309 591 NKI pašu resursi 105 143 181 650 104 978 526 257 -164 655 393 Budžeta nelīdzsvarotības korekcija, kas piešķirta Apvienotajai Karalistei 0 -18 997 428 -18 997 428 Dažām dalībvalstīm piešķirtais bruto samazinājums ikgadējām NKI iemaksām 0 5 915 059 5 915 059 — 3. sadaļa – Pārpalikumi, atlikumi un korekcijas 555 542 325 581 255 381 25 713 056 — 4. sadaļa – Personas, kas saistītas ar iestādēm 1 547 408 825 1 541 840 701 -5 568 124 — 5. sadaļa – Iestāžu administratīvā darbība 45 050 050 3 715 390 -41 334 660 — 6. sadaļa – Atmaksa saistībā ar Savienības nolīgumiem un programmām 110 000 000 106 217 941 -3 782 059 — 7. sadaļa – Kavējuma procenti un soda naudas 115 000 000 1 427 642 570 1 312 642 570 — 8. sadaļa – Aizņēmumu un aizdevumu operācijas 6 186 061 39 035 856 32 849 795 — 9. sadaļa – Dažādi 25 001 000 13 148 609 -11 852 391

4.Atšķirības 1. sadaļā (Pašu resursi) ir 0,02 % no prognozes. Tās galvenokārt veido par 160 miljoniem EUR lielāki ieņēmumi no tradicionālajiem pašu resursiem (iekasēti 100,8 % no prognozētā) un par 200 miljoniem EUR mazāki ieņēmumi no valūtas kursa svārstībām (ņemot vērā, ka pašu resursi tiek maksāti valsts valūtā un budžetā iekļauti euro). 3. sadaļā (Pārpalikumi, atlikumi un korekcijas), kas saistīta ar pašu resursu korekcijām, starpība ir tikai 26 miljoni EUR.